Ang hirap pala talagang mahiwalay sa pamilya lalo na maliit pa ang anak. Pero maraming mga OFW na magulang ang umaabot ng napakaraming taon malayo sa kanilang pamilya para lang makapag-provide. Yung iba, masaya ang ending, yung iba malungkot.
Sa mga pagkakataong nami-miss ko ang aking pamilya eh naiisip ko kung dapat na ba akong bumalik sa Pilipinas for good.
Isang malaking balakid sa desisyong umuwi ng maraming OFW na magulang ay ang sagot sa tanong na ito:
"Makakakita pa ba ako ng stable job na bubuhay sa aking pamilya sa edad kong ito?"
Nangangailangan pa ng improvement ang kalagayang pangkaligtasan natin sa Pilipinas. Ganun na rin yung uri ng serbisyo sa maraming lugar sa ating bansa (mapa-pribado o pampubliko).
Bagama't wala akong magagawa sa peace and order ng ating bansa, sa tingin ko ay kaya kong masanay sa uri ng serbisyo sa Pilipinas. Basta 'wag lang akong mag-expect at mag-demand masyado, hindi ako maii-stress.
Ang kelangan ko lang gawan ng paraan ay makahanap ng mapagkakakitaan sa Pilipinas na makapagbibigay ng disenteng pamumuhay sa aking mga mahal sa buhay.
Kaya naisip kong i-estimate ang cost of decent living sa Pilipinas.
(Itutuloy…)
Categories: Halu-halo